A murit fizicanul care a prezis existența bosonului Higgs, care conferă masă materiei. Teoria lui a fost demonstrată după 50 de ani
Fizicianul britanic Peter Higgs, laureat al premiului Nobel pentru Fizică în 2013 pentru lucrările sale asupra „bosonului Higgs”, o particulă elementară considerată cheia de boltă a structurii fundamentale a materiei, a murit luni, la vârsta de 94 de ani, a anunțat marți Universitatea din Edinburgh.